**פרויקט מחוננים - נספח**

1) התמיכה הכספית תינתן לשחקני נוער בגילאי 6-18. התמיכה הינה בשעות אימון אישיות וקבוצתיות, בהתאם למה שיובהר במסמך הראשי.

2) התמיכה הכספית לשעות אימון אישיות ניתנת לתקופה של 12 חודשים החל מ-01/2022-12/2022 . בחירת השחקנים לפרויקט תתבצע בחודש דצמבר בהתאם לקריטריאונים והמלצות של הגורמים המקצועיים (יו''ר ועדה, רכז הפרויקט וכו'). במהלך השנה יתקיים מעקב אחרי שחקני הפרויקט, כולל מספר "תחנות ביניים", בהם יוחלט על הוספת/הוצאת שחקנים מפרויקט.

3) הורים של שחמטאים שנבחרו ישתתפו בחלק מהעלויות כפי שיקבע בתקציב.

4) שחקן/שחקנית שיקבל/תקבל שעות אימון אישיות יהיה/תהיה רשאי/ת לקבל החזר על השתתפות בתחרות

 בינלאומית בארץ או בחו''ל בסך 1500 ש''ח עבור תחרות (שתי תחרויות בשנה).

5) הוועדה תמליץ להנהלת האיגוד לתת תמיכה ל2-3 תחרויות בינלאומיות חשובות (כגון אליפות אירופה לבוגרים, אליפות העולם/אירופה לנוער) מתקציב פרויקט 2700.

6) שחקן/שחקנית (והוריהם) שיקבל/תקבל תמיכה כספית במסגרת הפרויקט יהיה/תהיה מחויב/בת לחתום על הטופס הכולל התחייבות לשחק באליפויות אירופה ו/או עולם לנוער (הן אישיות, הן קבוצתיות), להשתתף במוקדמות (במידת הצורך) ובגמר אליפות הארץ לנוער, לשחק במספר תחרויות בינלאומיות (הן בארץ, הן בחו''ל).

7) רב אמן גברים\נשים ואמן בינלאומי גברים\נשים יכנסו אוטומטית לפרויקט מחוננים.

8) מאמנים שיהיו מועסקים בפרויקט, יהיו חייבים למלא מספר תנאים:

 א) לפני תחילת האימונים יש להגיש תוכנית העבודה לשנה הקרובה, כולל נושאי לימוד ויעדים

 ב) להגיש דוחות תקופתיים לרכז הפרויקט

 ג) להשתתף במפגשים קבוצתיים של מאמני הפרויקט

אי-מילוי של התנאים האלה יוביל להפסקת העבודה במסגרת הפרויקט.

9) שחקן/שחקנית שיקבל/תקבל תמיכה כספית עבור שעות אימון יהיה/תהיה ראשאי/ית לבחור מאמן

 או מאמנים לפי בחירתו ולקבל אישור על כך מועדת המחוננים או גורמים מטעמה. יצוין שניתן להחליף

 או להוסיף מאמנים במהלך שנת הפעילות, תוך כדי עידכון רכז הפרויקט וקבלת האישור על כך.

10) רכז הפרויקט

 תפקיד רכז הפרויקט כולל בתוכו מעקב אחרי שחקני הפרויקט, קשר רציף עם המאמנים, הגשת

 דוחות ביצוע לועדת המחוננים ולמשרד האיגוד

11) ועדת המחוננים הינה אחראית על ניהול הפרויקט, קביעת הקריטריונים, הוספת או הוצאת השחקנים

 והמאמנים מהפרויקט. יודגש בזאת, שחברי הועדה הקשורים לשחקנים בדרך זאת או אחרת (מנהלי

 המועדונים או מאמנים) לא ישתתפו בדיון הקשור לכניסתם או הוצאתם מהפרויקט.

12) ועדת המחוננים שומרת לעצמה את הזכות לבצע שינויים במבנה הפרויקט ובקריטריונים בהתאם

 לנסיבות.